neue Nopaleen. 327 
Mammillae semipollicem longae, saturate virides, subconicae, 
acutae, attamen non teretes, sed omni superficie applanatae in 
plana diversae extensionis, quorum 2 in inferiore latere, 3—4 
in superiore eaque iterum, ubi sese contingunt, in minora plana 
versus summitatem convenientia. Lana alba, haud ita magna, in 
areolis mammillarum terminalibus circumdat aculeos 4, 5 vel 6 
rectos, eburnei coloris, apice purpurascentes et sphacelatos, lon- 
gitudine inaequali, maximeque varia: 3—4—12 linearum, summo 
omnium maximo et robustissimo. In vertice plantae aculei 
adhucdum minores et obscurioris coloris observantur. Inter 
mammillas sparsim propullulant fasciculi lanae albae primum 
brevis, e cuius medio postea pili multoties longiores progredi- 
untur, item albi atque nonnihil torti; praeterlapso aliquo tem- 
poris spatio haec lana fulvescit et ulterius exclusa floris singula- 
re indumentum efficit, quale in specie caeterum affini, 7M. My- 
siace, non observatur. Fasciculi huius lanae singulariter con- 
torti apparent, dum denique flos inter ipsos expanditur, circiter 
policem longus. Eius calyx constat foliolis circiter 15—16 li- 
neari-lanceolatis acuminatis rubro-virentibus dorso, margine 
membranaceo albo sub lente ciliato. Petala calycis foliolis pau- 
ciora, parum longiora et latiora, acuminata, rosea, versus api- 
cem nonnihil denticulata. Stamina numerosa, alba, petalis bre- 
viora. Antherae breviter ellipticae, flavae, Pollen flavum, glo- 
bosum. Stylus albus, stamina superans. Stigma radiis 8, viridi- 
citrinis, sursum curvatis, teretiusculis, obtusis, ubique papillosis, 
praeter lineam dorsalem posticam. Planta lactescens. 
Crescit in regno Mexicano, prope Oaxaca: L. B. de Éar- 
winski. 
Tab. XVIII. 41. Flos, absque lana. 32. Idem apertus. 3. Stamenm. 
